|  |
| --- |
| Sheryl Crow |
|  |
| Biografija |
| Pilnas vardas | Sheryl Suzanne Crow |
| Gimė | 1962 m. vasario 11 d. (61 metai) Kenetas, Misūris, JAV |
| Žanrai | Pop rock, alternative rock, country rock, folk rock |
| Veikla | muzikos atlikėja, dainų tekstų autorė, aktorė, visuomenės veikėja |
| Instrumentai | vokalas, gitara, bosinė gitara, klavišiniai, akordeonas, lūpinė armonikėlė |
| Aktyvumo metai | 1993–dabar |
| Įrašų kompanija | A&M Records |
| Susijusi veikla | Eric Clapton, Sting, Michael Jackson, Tina Turner |

**Šeril Krou** (g. 1962 m. vasario 11 d. Misūris, JAV) – JAV muzikos atlikėja, dainų tekstų autorė ir kairiųjų pažiūrų politikos aktyvistė. Pradėjusi muzikinę karjerą kaip pritariančioji Michaelo Jacksono ir Tinos Turner vokalistė, vėliau Sheryl laimėjo 9 Grammy apdovanojimus, o jos kurta muzika skamba tokiuose filmuose kaip „Rytojus niekada nemiršta", „Erin Brokonich", „Cars".

Per savo karjerą Š. Krou yra bendradarbiavusi su daug žymių muzikos atlikėjų: Ericu Claptonu, Stingu, Luciano Pavarotti.

Šeima, mokslai
--------------

Š. Krou gimė Kenete (*Kennet*), Misūrio valstijoje, JAV, fortepijono mokytojos Bernice ir teisininko bei trimitininko Wendellio Crow šeimoje. Sheryl turi dvi vyresnes seseris Kathy ir Karen bei jaunesnį brolį Steveną. Besimokydama mokykloje, ji buvo viena geriausių dalyvių 75 metrų barjerinio bėgimo rungtyje. Vėliau studijavo Misūrio universitete ir gavo muzikos kompozicijos bakalauro laipsnį. Jau studijų metu Sheryl pradėjo aktyviai reikštis visuomeninėje veikloje: priklausė „Kappa Alpha Theta" socialinei grupei, „Sigma Alfa Jota" tarptautinei moterų muzikos brolijai ir „Omicron Delta Kappa" draugijai. Jau vėliau jai buvo suteiktas Misūrio universiteto Garbės daktaro laipsnis.
Tuo metu prasidėjo ir jos muzikinė karjera vietinėje studentų grupėje „Cashmere".

Muzikinė karjera
----------------

### Karjeros pradžia

Baigusi mokslus, Sheryl Crow pradėjo dirbti muzikos mokytoje Kellisono pradinėje mokykloje, Fentone, Misūris. Tuo pačiu laisvu laiku ji dainavo įvairiose grupėse, kol susipažino su vietiniu muzikantu ir prodiuseriu Jay Oliveriu. Šis turėjo įrašų studiją tėvų namuose, kur kartu su Sheryl pradėjo įrašinėti įvairius reklaminius audio klipus. Pirmasis jų buvo Sent Luiso prekybos centrui „Famous-Barr", vėliau – kompanijų „McDonald's" ir „Toyota" produkcijai.

1987–1989 metai Sheryl Crow buvo pritariančioji vokalistė Michaelo Jacksono „Bad World Tour" gastrolėse, dažniausiai kartu su juo atlikdama dainą „I Just Can‘t Stop Loving You". 1990 metais jos balsas skambėjo televizijos muzikiniame policijos seriale „Cop Rock", kuris 2002 metų „TV Guide" blogiausių visų laikų televizijos serialų 50-uke užėmė 8 vietą. Sekančiais metais jos duetas su Kenny Logans „I Would Do Anything" pateko į jo albumą „Leap of Faith", o daina „Hundreds of Tears" – į filmo „Point Break" garso takelį.

1992 metais Sheryl pradėjo įrašinėti solo kūrinius kartu su Philo Collinso prodiuseriu Hughu Padgamu. Debiutinis albumas, pavadintas „Sheryl Crow", turėjo pasirodyti rugsėjo 22 dieną, tačiau atlikėja tam pasipriešino. Nepaisant to, dalis kopijų audio kasetės formatu vis tik buvo išplatinta, tuo tarpu Sheryl kurtas dainas jau dainavo tokios atlikėjos kaip Celine Dion ir Wynonna Judd.

### 1993–1995: debiutinis albumas „Tuesday Night Music Club"

Pradėjusi susitikinėti su Kevinu Gilbertu, Sheryl prisijungė prie jo grupės muzikantų, save vadinančių „Tuesday Music Club". Kartu jie visi ir įrašė debiutiniu tapusį Crow albumą „Tuesday Night Music Club". Iki šio įrašo grupė egzistavo kaip atsitiktinių atlikėjų kolektyvas, tačiau po to, kai prie jų prisijungė Sheryl, tapo nuolatine jos grupe. Pačios Sheryl santykiai su Gilbertu netrukus pašlijo dėl kūrybinių nesutarimų.

Albume skambėjo daug dainų, kurias parašė Crow draugai, tarp jų ir antrasis singlas „Leaving Las Vegas". Tiek jis, tiek pirmais išleistas kūrinys „Run, Baby, Run" nesulaukė didelio klausytojų dėmesio, tačiau 1994 metų pavasarį trečiasis singlas „All I Wanna Do" tapo neįtikėtinai populiarus. Kaip vėliau žurnalui „People" prisipažino pati atlikėja, žodžius šiai dainai ji panaudojo iš senos poezijos knygos, įsigytos naudotų knygų parduotuvėje. Vėliau pasirodė singlai „Strong Enough" ir „Can’t Cry Anymore": pirmasis pasiekė 5-tą vietą Billboard dainų sąraše, o antrasis pateko į pirmąjį 40-uką.

1995 metais Sheryl Crow laimėjo 3 Grammy apdovanojimus: Metų Pop Muzikos Moters vokalas (daina „All I Wanna Do"), Metų Įrašas („All I Wanna Do") ir Geriausia Nauja Atlikėja, o 1994 metais pirmą kartą koncertavo Woodstocko festivalyje (antrąjį kartą – 1999 metais).

1995 metų „Don Henley" albumo „Actual Miles: Henley’s Greatest Hits" dainoje „The Garden Of Allah" skamba Sheryl Crow balsas.

„Tuesday Night Music Club" buvo parduota daugiau kaip 7 milijonai kopijų. Billboard 200 tope albumas buvo pakilęs iki 3-ios vietos, o Jungtinėje Karalystėje – iki 8-os. Taip pat jis įtrauktas į „1001 Albums You Must Hear Before You Die" sąrašą.

2002 metais atlikėjas Travis Trittas išleido albumą „Strong Enough", kuriame skambanti titulinė daina „Strong Enough to be Your Man" sukurta pagal originalią Sheryl Crow kompoziciją.

2009 metais albumas buvo išleistas pakartotinai, jį papildžius B pusės dainomis ir DVD su šešiais vaizdo klipais.

### 1996–1997: albumas „Sheryl Crow"

Antrasis albumas, pavadintas pačios dainininkės vardu ir padėjęs jai įsitvirtinti tarp populiariausių muzikos atlikėjų, pasirodė 1996 metais. Šį kartą albumą prodiusavo pati Crow.

Debiutinis albumo singlas „If It Makes You Happy" pasiekė „Billboard Hot 100" sąrašo 10-ą poziciją ir pelnė Grammy už Geriausią Moters Vokalą. Britanijos Top 40 dainų sąraše ji pakilo iki 9 vietos. Vėliau daina buvo panaudota kuriant Subaru reklamas 2006 ir 2007 metais, bei skamba filmuose „Erin Brokovich" ir „Phenomenon".
Antrajame single „Everyday Is a Winding Road" skambėjo ir grupės Crowded House lyderio Neilo Finno balsas. Daina pasiekė 11-ą vietą JAV ir 12-ą – Jungtinėje Karalystėje.
Vėliau pasirodęs singlas „A Change Would Do You Good" taip pat sulaukė populiarumo.

„Hard To Make A Stand" singlas buvo išleistas tik Europoje, dėl kontroversiškos reakcijos JAV į dainos tekstą apie abortus. Be to, prekybos tinklas „Wal-Mart" išėmė patį albumą iš prekybos dėl dainoje „Love Is A Good Thing" Sheryl reiškiamos nuomonės apie ginklus, kurie iš šio prekybos tinklo pernelyg lengvai patenka į vaikų rankas.

Paskutinysis singlas „Home" taip pat pasirodė tik Europoje.

Albumas pelnė du Grammy apdovanojimus: Geriausias moters pop vokalas ir Metų roko albumas, o žurnalas „Entertainment Weekly" „Top 100 Best Albums of the past 25 years" sąraše jam skyrė 39 vietą.

1997 metais Sheryl Crow sukūrė titulinę dainą „Tomorrow Never Dies" to paties pavadinimo filmui apie agentą Džeimsą Bondą. Šios dainos įrašui konkuravo Sheryl Crow bei atlikėja k.d. lang, abi dainos taip pat vadinosi vienodai. Po to, kai prodiuseriai nusprendė pagrindine daina būsiant Sheryl kūrinį, kita daina, pervadinta į „Surrender", taip pat pateko į filmo garso takelį.
„Tomorrow Never Dies" buvo nominuota Grammy ir Auksinio gaublio apdovanojimams, tačiau juose triumfavo Celine Dion atliekama „My Heart Will Go On".

### 1998–1999: „The Globe Sessions" ir „Sheryl Crow and Friends: Live from Central Park"

1998 metais Sheryl Crow padėjo Scottui Weilandui įrašyti albumą „12 Bar Blues".

Tais pačiais metais pasirodė trečiasis albumas „The Globe Sessions". Pertraukoje tarp įrašų atlikėją kamavo depresija bei spaudoje pasklidusios spekuliacijos apie jos trumpą romaną su Ericu Claptonu. Buvo paplitusi nuomonė, kad pirmoji albumo daina „My Favourite Mistake" yra apie tai, tačiau pati Sheryl tvirtino, kad iš tiesų ji apie kitą jos buvusį vaikiną. Šio kūrinio, kaip ir viso albumo reklamai, įrašų kompanija „A&M Records" skyrė didelį dėmesį. Daina tapo 5-uoju atlikėjos kūriniu, pasiekusių JAV Top 20-uką.

Albumas pasiekė 2-ą poziciją Jungtinėje Karalystėje bei Billboard 200 sąrašo 5-tą poziciją, iš viso jo parduoda daugiau kaip 2 milijonai kopijų. 1999 metais jis laimėjo Grammy Geriausio Roko Albumo kategorijoje bei buvo nominuotas Metų Albumo prizui gauti. Dainą „Mississippi" parašė Bonas Dylanas, kuris pats pasiūlė šią dainą Sheryl. Vėliau, 2001 metais, ji pateko į Dylano albumą „Love And Theft".

Kiti albumo singlai „There Goes the Neighborhood", „Anything But Down" ir „The Difficult Kind" taip pat buvo sėkmingi.
Po metų įrašas buvo perleistas su papildoma daina: Guns N' Roses „Sweet Child o’Mine", patekusia į filmo „Kietas tėtušis" garso takelį. 1999 metais daina laimėjo dar vieną Grammy kaip Geriausias moters roko vokalas, o 2001 metais – Crow tą patį apdovanojimą gavo už „There Goes the Neighborhood".

1999 metais Sheryl debiutavo didžiajame ekrane kartu su tuomečiu savo draugu Owenu Wilsonu filme „The Minus Man".

1999 metų gruodį pasirodė koncertinis įrašas „Sheryl Crow and Friends: Live from Central Park". Kartu su Sheryl scenoje pasirodė Sarah McLachlan, The Dixie Chicks, Keith Richards ir Eric Clapton. Nepaisant garsių vardų, albumas komerciškai nebuvo sėkmingas, jis pasiekė tik 107-ą vietą Billboard 200 sąraše, o viso jo buvo parduota 486 tūkst. kopijų, kas garantavo jam Auksinio albumo statusą.
Daina iš jo „There Goes the Neighbornhood" pelnė Crow Grammy už Geriausią moters vokalą.

### 2000–2004: „C’mon C’mon" ir „The Very Best of Sheryl Crow"

2001 metais Sheryl įrašė dainą „Kiss That Girl" filmui „Bridžitos Džouns dienoraštis". Tais pačiais metais įrašytas The Beatles dainos „Mother Nature’s Son" perdirbinys buvo panaudotas filmui „I Am Sam". Vėliau kartu su Kidu Rocku įrašė dainas „Picture" ir „Run Off to L.A."

2002 metais pasirodė ketvirtasis studijinis Crow albumas „C’mon C’mon", jo įrašuose dalyvavo Lenny Kravitz bei aktorė Gwyneth Paltrow, kurios balsas skamba dainoje „It’s Only Love". Titulinis singlas „Soak Up the Sun" pasiekė 1-ąją vietą „Billboard Adult Contemporary chart" ir 17-ą „Billboard Hot 100" sąrašuose, tapdamas sėkmingiausiu jos darbu nuo „All I Wanna Do" laikų. Kiti singlai „Steve McQueen" ir „C’mon C’mon" nebuvo tokie sėkmingi, tačiau pats albumas pasiekė 2-ąsias pozicijas Jungtinėje Karalystėje ir JAV.
2002 metais daina „Steve McQueen" laimėjo Grammy Geriausio Moters Roko Vokalo kategorijoje.

2003 metų lapkritį pasirodė rinkinys „The Very Best of Sheryl Crow", pažymintis atlikėjos solo karjeros dešimtmetį. Albumą lydėjo sėkmė – daugiau kaip 4 milijonai parduotų kopijų bei pasiektos 2-os pozicijos JAV, Jungtinėje Karalystėje bei Kanadoje, o singlas „The First Cut Is the Deepest" Adult Top 40 sąraše pasiekė 1-ąją vietą bei Billboard Hot 100 tope išsilaikė net 36 savaites. Už ją Sheryl Crow buvo nominuota Grammy kaip Geriausias Pop Vokalas, tačiau pralaimėjo Norah Jones atliekamai „Sunrise". „The First Cut Is the Deepest" originalią versiją dar 1967 metais įrašė Cat Stevens.
Antrasis ir paskutinis albumo singlas „Light in Your Eyes" pasirodė tik Europoje ir Kanadoje bei buvo panaudotas filmo „Napoleon Dynamite" garso takeliui.

Tais pačiais metais Sheryl bendradarbiavo kartu su Michelle Branch (daina „Love Me Like That" jos albumui „Hotel Paper") ir Johny Cashu įrašant šio albumą „American III: Solitary Man".

### 2005–2006: „Wildflower"

2005 metų rugsėjo mėnesį pasirodė penktasis studijinis albumas „Wildflower". Nors jis debiutavo Billboard 200 sąraše 2-oje pozicijoje, tačiau savo populiarumu neprilygo ankstesniems Sheryl Crow darbams. Jungtinėje Karalystėje jis pasiekė vos 25-ą vietą, nors iki tol visi atlikėjos albumai patekdavo į pirmąjį dešimtuką.
Vis dėlto gruodžio mėnesį albumas buvo nominuotas Grammy už Geriausią pop vokalą, o pati Crow – už Geriausią moters pop vokalą dainoje „Good is Good", tačiau abejose kategorijose nugalėjo Kelly Clarkson.

2006 metais ji įrašė titulinę dainą „Real Gone" animaciniam filmui „Ratai" bei įgarsino jame Elvio personažą. Vasario mėnesį Sheryl buvio diagnozuotas ankstyvos stadijos krūties vėžys.
Pirmais jos pasirodymas po ligos įvyko Orlande, kurį stebėjo 10 000 žmonių, susirinkusių į SAP aukštųjų technologijų konferenciją, o oficialiu sugrįžimu tapo koncertas „Murat Theater" Indianoje.
Metų pabaigoje Sheryl buvo nominuota Auksiniam gaubliui už dainą „Try Not To Remember" filmui „Home of the Brave".

### 2007–dabar: „Hits & Rarities" ir „Detours"

2007 metais Europoje pasirodė geriausių Sheryl Crow dainų rinktinė „Hits & Rarities". Tai buvo vienas CD su 18 dainų ir riboto leidimo dvigubas CD su papildomomis 12-a dainų.

2008 metais Sheryl Crow vėl ėmė bendradarbiauti su prodiuseriu Billu Botrelliu, su kuriuo ji kartu kūrė debiutinį albumą „Tuesday Night Music Club". To rezultatas – naujausias albumas „Detours", kurį kritikai sutiko itin palankiai, įvertindami kaip atlikėjos sugrįžimą prie savo pirminio muzikavimo stiliaus.

Metų pabaigoje pasirodė „Home For Christmas" – Sheryl Crow Kalėdinių dainų albumas, platinamas tik „Hallmark Gold Crown" parduotuvėse.
2009 metų lapkričio 17 dieną įrašų kompanija „A&M Records" išleido albumo „Tuesday Night Music Club" Deluxe variant su dvigubu CD ir DVD. Į papildomą CD įtrauktos B pusių dainos, o į DVD – kiekvieno albumo singlo vaizdo klipai.

2010 metais liepos 20 dieną pasirodė septintas Sheryl studijinis albumas „100 Miles from Memphis".

Visuomeninė veikla
------------------

Paskutiniame praėjusio amžiaus dešimtmetyje Sheryl Crow įsitraukė į Sklerodermos tyrimų fondo veiklą, padedama rinkti jam lėšas. Kai 2002 metais nuo šios ligos mirė Sheryl draugas Kentas Sextonas, ji nutraukė savo albumo „C’mon C’mon" įrašus, kad įrašytų dainą „Be Still, My Soul", skambėjusią per šio laidotuves. Lapkričio mėnesį daina pasirodė atskiru singlu, o už jį gutos pajamos atiteko Sklerodermos Tyrimų Fondui.

2003 metais Sheryl Crow išreiškė savo protestą prieš karą Irake pasirodydama laidoje „Good Morning, America" vilkėdama marškinėlius su užrašu „I don’t believe in your war, Mr. Bush!", o Grammy apdovanojimuose, grodama scenoje kartu su Kidu Rocku, turėjo didelį Taikos ženklą ir gitaros juostą su užrašu „No War".

Asmeninis gyvenimas
-------------------

Kanalo VH1 „100 Sexiest Artist" sąraše užėmė 41-ą vietą.

Nuo 2003 metų susitikinėjo su dviratininku Lance Armstrongu. Pora 2005 metais paskelbė apie sužadėtuves, tačiau 2006 metų vasarį išsiskyrė.

2007 metais įvaikino dviejų mėnesių berniuką, su kuriuo gyvena savo fermoje Tenesio valstijoje, Nešvilyje.

2006 metais jai atlikta operacija dėl ankstyvos stadijos krūties vėžio.

Diskografija
------------

### Studijiniai albumai

* 1. Tuesday Night Music Club 1993A&M**1.** ***Tuesday Night Music Club***  
 1993  
A&M
* 2. Sheryl Crow1996A&M**2.** ***Sheryl Crow***  
1996  
A&M
* 3. The Globe Sessions1998A&M**3.** ***The Globe Sessions***  
1998  
A&M
* 4. C’mon C’mon2002A&M**4.** ***C’mon C’mon***  
2002  
A&M
* 5. Wildflower2005A&M**5.** ***Wildflower***  
2005  
A&M
* 6. Detours2008A&M**6.** ***Detours***  
2008  
A&M
* 7. 100 Miles from Memphis2010A&M**7.** ***100 Miles from Memphis***  
2010  
A&M

### Koncertiniai albumai, rinkiniai

  

* Sheryl Crow and Friends: Live from Central Park  1999A&M Sheryl Crow and Friends: Live from Central Park   
 1999  
A&M
* The Very Best of Sheryl Crow 2003A&M The Very Best of Sheryl Crow   
2003  
A&M
* Hits & Rarities 2007A&M Hits & Rarities   
2007  
A&M
* Home For Christmas 2008A&M Home For Christmas   
2008  
A&M

### Solo singlai

| Metai | Singlas | Aukščiausia pozicija | RIAA | Albumas |
| --- | --- | --- | --- | --- |
| „Billboard Hot 100" | „Top 40 Mainstream" | „Hot Modern Rock Tracks" | „Hot Adult Top 40 Tracks" | „Hot Adult Contemporary Tracks" | „UK Singles Chart" | Australija | Kanada | Kanada AC | Kanada Rock |
| 1994 | „Leaving Las Vegas (song)|Leaving Las Vegas" | 60 | 31 | 8 | — | — | 66 | — | 29 | — | — | — | *Tuesday Night Music Club* |
| „All I Wanna Do (Sheryl Crow song)|All I Wanna Do" | 2 | 1 | 4 | 32 | 1 | 4 | 1 | 1 | 1 | — | Gold |
| „Strong Enough (Sheryl Crow song)|Strong Enough" | 5 | 3 | 10 | 34 | 11 | 33 | 3 | 1 | 3 | — | — |
| 1995 | „Can’t Cry Anymore" | 36 | 10 | 38 | 29 | 22 | 33 | 41 | 3 | 13 | — | — |
| „Run Baby Run" | — | — | — | — | — | 24 | — | 86 | 45 | — | — |
| „What I Can Do For You" | — | — | — | — | — | 43 | — | — | — | — | — |
| „D’yer Mak’er" | — | 35 | — | — | — | — | — | — | — | — | — | *Encomium* |
| 1996 | „If It Makes You Happy" | 10 | 4 | 6 | 5 | — | 9 | 20 | 1 | 1 | 1 | — | *Sheryl Crow* |
| „Everyday Is a Winding Road" | 11 | 5 | 17 | 4 | 28 | 12 | 67 | 1 | 8 | — | — |
| 1997 | „Hard to Make a Stand" | — | — | — | — | — | 22 | — | 15 | 32 | — | — |
| „A Change Would Do You Good" | — | 16 | 25 | 5 | — | 8 | 74 | 2 | 7 | 11 | — |
| „Home" | — | 83 | — | — | — | 25 | — | 40 | 43 | — | — |
| „Tomorrow Never Dies" | — | — | — | — | — | 12 | 65 | — | 44 | — | — | *Tomorrow Never Dies* (soundtrack) |
| 1998 | „My Favorite Mistake" | 20 | 5 | 26 | 2 | — | 9 | — | 2 | 7 | — | — | *The Globe Sessions* |
| „There Goes the Neighborhood" | — | — | — | — | — | 19 | — | 4 | — | 7 | — |
| 1999 | „Anything But Down" | 49 | 17 | — | 7 | — | 19 | — | 11 | 14 | — | — |
| „Sweet Child o' Mine" | — | 55 | — | 29 | — | 30 | 60 | 42 | — | 26 | — | *Big Daddy* (soundtrack) |
| 2002 | „Soak Up the Sun" | 17 | 15 | — | 1 | 5 | 16 | 88 | 24 | — | — | Gold | *C’mon C’mon* |
| „Steve McQueen" | 88 | — | — | 13 | — | 44 | — | — | — | — | — |
| „C’mon C’mon" | — | — | — | — | — | — | — | — | — | — | — |
| „It’s So Easy" (su Don Henley) | — | — | — | — | — | — | — | — | — | — | — |
| 2003 | „The First Cut Is the Deepest"A | 14 | 10 | — | 1 | 1 | 37 | 50 | — | — | — | Platinum | *The Very Best of Sheryl Crow* |
| „Light in Your Eyes" | 121 | — | — | — | 10 | 73 | 73 | — | — | — | — |
| 2005 | „Good Is Good" | 64 | — | — | 5 | — | 75 | — | — | — | — | — | *Wildflower* |
| 2006 | „Always on Your Side" (su Stingu) | 33 | — | — | 11 | 12 | — | — | 2 | — | — | — |
| „Real Gone" | 101 | — | — | — | — | — | — | — | — | — | — | filmo *Cars* garso takelis |
| 2007 | „Not Fade Away" | 78 | — | — | — | — | — | — | — | — | — | — | tik singlas |
| „Shine Over Babylon" | — | — | — | — | — | — | — | — | — | — | — | *Detours* |
| 2008 | „Love Is Free" | 77 | — | — | 17 | — | 76 | — | 46 | — | — | — |
| „Now That You’re Gone" | — | — | — | — | — | — | — | — | — | — | — |
| „There Is A Star That Shines Tonight" | — | — | — | — | — | — | — | — | — | — | — | *Home for Christmas* |
| "The Christmas Song" | — | — | — | — | 24 | — | — | — | — | — | — |
| 2009 | „Killer Life" | — | — | — | — | — | — | — | — | — | — | — | *Tuesday Night Music Club* |
|

### Singlai su kitais atlikėjais

| Metai | Singlas | Kitas atlikėjas | Aukščiausia pozicija | Albumas |
| --- | --- | --- | --- | --- |
| „Billboard Hot 100" | „Hot Country Songs" | „Hot Adult Top 40 Tracks" | „Hot Adult Contemporary Tracks" | „Top 40 Mainstream" | Jungtinė Karalystė | Australija | „Canadian Hot 100" | „Canadian Country" |
| 2002 | „Picture" | Kid Rock | 4 | 21 | 17 | 2 | 5 | — | — | 2 | \* | *Cocky* |
| 2006 | „Building Bridges" | "Brooks & Dunn" (su Vince Gill) | 66 | 4 | — | — | — | — | — | — | 2 | *Hillbilly Deluxe* |
| 2007 | „What You Give Away" | Vince Gill | — | 43 | — | — | — | — | — | — | — | *These Days* |
| 2008 | "Just Stand Up! "| Įvairūs | 11 | — | 35 | 17 | 30 | 26 | 39 | 10 | — | tik singlas |
|

Apdovanojimai
-------------

### American Music Awards

| Metai | Nominuotas darbas | Apdovanojimas | Rezultatas |
| --- | --- | --- | --- |
| 2003 | Sheryl Crow | Geriausia pop/roko muzikos atlikėja | Laimėjo |
| 2004 | Sheryl Crow | Geriausia pop/roko muzikos atlikėja | Laimėjo |
| Geriausia šiuolaikinė atlikėja | Laimėjo |

### ASCAP Pop Music Awards

| Metai | Nominuotas darbas | Apdovanojimas | Rezultatas |
| --- | --- | --- | --- |
| 2005 | „The First Cut Is the Deepest" | Dažniausiai atliekama daina | Laimėjo |

### BRIT Awards

| Metai | Nominuotas darbas | Apdovanojimas | Rezultatas |
| --- | --- | --- | --- |
| 1997 | Sheryl Crow | Geriausia tarptautinė solo atlikėja | Laimėjo |
| 1999 | Sheryl Crow | Geriausia tarptautinė solo atlikėja | Nominacija |

### Auksinis Gaublys

| Metai | Nominuotas darbas | Apdovanojimas | Rezultatas |
| --- | --- | --- | --- |
| 1997 | „Tomorrow Never Dies" | Geriausia daina | Nominacija |
| 2006 | „Try Not to Remember" | Geriausia daina | Nominacija |

### Grammy

| Metai | Nominuotas darbas | Apdovanojimas | Rezultatas |
| --- | --- | --- | --- |
| 1995 | Sheryl Crow | Geriausia nauja atlikėja | Laimėjo |
| „All I Wanna Do" | Geriausias moters pop vokalas | Laimėjo |
| Metų įrašas | Laimėjo |
| Metų daina | Nominacija |
| „I’m Gonna Be a Wheel Someday" | Roko muzikos vokalistė | Nominacija |
| 1997 | *Sheryl Crow* | Geriausias roko albumas | Laimėjo |
| „If It Makes You Happy" | Geriausias moters roko muzikos vokalas | Laimėjo |
| 1998 | „Everyday Is a Winding Road" | Metų įrašas | Nominacija |
| 1999 | *The Globe Sessions* | Metų albumas | Nominacija |
| Metų roko muzikos albumas | Laimėjo |
| Metų prodiuserė | Nominacija |
| „My Favorite Mistake" | Geriausias pop vokalas | Nominacija |
| „There Goes the Neighborhood" | Geriausias roko muzikos vokalas | Nominacija |
| „Tomorrow Never Dies" | Geriausia daina kino filmui | Nominacija |
| 2000 | „Sweet\_Child\_O’\_Mine" | Geriausias roko muzikos vokalas | Laimėjo |
| 2001 | „There Goes the Neighborhood" (gyvas įrašas) | Geriausias roko muzikos vokalas | Laimėjo |
| „Strong Enough" (su „Dixie Chicks") | Geriausia kantri muzikos vokalinė daina | Nominacija |
| „The Difficult Kind" (su Sarah McLachlan) | Geriausia bendra pop daina | Nominacija |
| 2002 | „Long Gone Lonesome Blues" | Geriausias moters vokalas kantri dainai | Nominacija |
| 2003 | „Flesh and Blood" (su Mary Chapin Carpenter ir Emmylou Harris) | Geriausia bendra kantri daina | Nominacija |
| *C’mon C’mon* | Geriausias roko albumas | Nominacija |
| Geriausia aranžuotė | Nominacija |
| „Steve McQueen" | Geriausias roko muzikos moters vokalas | Laimėjo |
| „Soak Up the Sun" | Geriausias moters pop vokalas | Nominacija |
| „It’s So Easy" (su Don Henley) | Geriausia bendra vokalinė daina | Nominacija |
| 2005 | „The First Cut Is the Deepest" | Geriausias moters pop vokalas | Nominacija |
| 2006 | „Building Bridges"(su "Brooks & Dunn" ir Vince Gill) | Geriausia bendra kantri daina | Nominacija |
| „Good Is Good" | Geriausias moters pop vokalas | Nominacija |
| *Wildflower* | Geriausias pop vokalo albumas | Nominacija |
| 2007 | „You Can Close Your Eyes" | Geriausias moters pop vokalas | Nominacija |
| „Always on Your Side" (su Stingu) | Geriausia bendra pop daina | Nominacija |
| 2009 | *Detours* | Geriausias pop vokalo albumas | Nominacija |

Filmografija
------------

* „Cars" (2006)
* „A Home for the Holidays" (2005) (TV)
* „Soundstage" (2 serijos, 2004)
* „De-Lovely" (2004)
* „Sheryl Crow: C’mon Make Some Noise" (2002) (TV)
* „The Minus Man" (1999)
* „54" (1998)
* „Fairway to Heaven" (1996) (TV)
* „Cop Rock" (1 serija, 1990)

Nuorodos
--------

|  |  |
| --- | --- |
|  | **Vikiteka: Sheryl Crow** – vaizdinė ir garsinė medžiaga  |

* Oficiali svetainė